Ακόμα και τα πιο ποιοτικά designs χρειάζονται φροντίδα για να διατηρηθούν αναλλοίωτα στον χρόνο και να φτάσουν το μέγιστο της απόδοσής τους. Φρόντισε τις γυναικείες φόρμες σου, για να απολαμβάνεις την άνετη αίσθηση και την τέλεια εφαρμογή τους για όσο το δυνατό περισσότερο. Ανάλογα με την χρήση που τους κάνεις, προγραμμάτισε το πλύσιμο τους ανά τακτά χρονικά διαστήματα. Για παράδειγμα, μια φόρμα που φοράς μέσα στο σπίτι μπορεί να πλυθεί ανά εβδομαδιαία βάση, ενώ μια φόρμα για το γυμναστήριο και την προπόνηση θα πρέπει να πλένεται max. μετά από κάθε 2 προπονήσεις. Τα βακτήρια που συγκεντρώνονται με τον ιδρώτα είναι ιδιαίτερα βλαβερά για το δέρμα και την υγεία της ευαίσθητης περιοχής.
Πριν από κάθε πλύση, έλεγξε και άδειασε τις τσέπες της φόρμας σου. Έπειτα, τοποθέτησε στον κάδο του πλυντηρίου και προγραμμάτισε μια πλύση με χλιαρό προς κρύο νερό, τοποθετώντας λίγο συμπυκνωμένο απορρυπαντικό. Αν το πλυντήριο σου διαθέτει ειδικά προγράμματα (π.χ.: για βαμβακερά), που ταιριάζουν στο ύφασμα της φόρμας σου, επίλεξε τα.